元帝渡江，徐州半失。僑置淮陽、陽平、濟陰、北濟陰四郡。琅邪郡南寓者，僑置本郡并懷德縣。置南東海、南琅邪、南東平、南蘭陵等郡於江乘。置郯、朐、利城、祝其、厚丘、西隰、襄賁七縣於曲阿。割武進爲臨淮、淮陵、南彭城等郡，置南徐州。僑置頓丘郡，屬北徐州。義熙七年，以淮北爲北徐州，淮南爲南徐州。徐、幽、冀合爲徐州。幽、冀無所治、屬縣，唯存其名耳。